1. ΑΝΑΓΚ. ΝΟΜΟΣ υπ’ αριθ. 1100 της 21/23 Φεβρ. 1938 (ΦΕΚ Α΄69) Περί ιδρύσεως εδρών ξένων λογοτεχνιών παρά τη Φιλοσοφική Σχολή του Πανεπιστημίου Αθηνών. Άρθρ.1.-Επιτρέπεται, ίνα δια Β.Δ/των, εκδιδομένων προτάσει των Υπουργών Εξωτερικών και Θρησκευμάτων και Εθνικής Παιδείας, ιδρύωνται παρά τη Φιλοσοφική Σχολή του Πανεπιστημίου Αθηνών έδραι ξένων λογοτεχνιών. Εις τας έδρας ταύτας διορίζονται επί συμβάσει κυρουμένη δια Β.Δ/των, εκδιδομένων κατά τον αυτόν τρόπον, τακτικοί καθηγηταί, επί αποδοχαίς τακτικών καθηγητών του Πανεπιστημίου Αθηνών, αλλοδαποί υπήκοοι, κεκτημένοι τα προσόντα τα απαιτούμενα εν τη χώρα, εις ην ανήκουσι, δια την εν Πανεπιστημίω διδασκαλίαν της ανατιθέμενης αυτοίς ξένης λογοτεχνίας. Η χρονική διάρκεια της συμβάσεως ορίζεται δεκαετής, δυναμένη να παραταθή κατά τον αυτόν ως άνω τρόπον μέχρι δέκα έτι ετών. Οι κατά τ’ ανωτέρω διοριζόμενοι καθηγηταί έχουσι την δοσιδικίαν τακτικών καθηγητών του Πανεπιστημίου Αθηνών, δεν δικαιούνται δε συντάξεως. Προσθήκη γενομένη δια του άρθρ. 1 Ν.Δ. 1396/1942 δεν διετηρήθη εν ισχύϊ δια υπ’ αριθ.295/1946 πραξ. Υπ.Συμβουλίου. Άρθρ.2.-Η ίδρυσης των κατά το προηγούμενον άρθρον εδρών και ο διορισμός των αλλοδαπών καθηγητών χωρεί επί αμοιβαιότητι, εφ’ όσον τουτέστι τα Κράτη, της λογοτεχνίας των οποίων ιδρύεται παρ’ ημίν έδρα, ήθελον ιδρύση εν Πανεπιστημίω της χώρας των, υπό της Ελληνικής Κυβερνήσεως υποδεικνυομένη, έδραν της Ελληνικής Λογοτεχνίας και αναλάβη την πληρωμήν των αποδοχών του οικείου Έλληνος καθηγητού, διοριζομένου πάλιν τη υποδείξει της Ελληνικής Κυβερνήσεως. Αι αποδοχαί των Ελλήνων Καθηγητών δέον να είναι αι αυταί προς τας αποδοχάς των τακτικών καθηγητών του ξένου Πανεπιστημίου, παρ’ ω θα διορισθώσιν. Εις εκτέλεσιν των άρθρ.1 και 2 εξεδόθησαν: α) Β.Δ.14 Απρ./20 Μαΐου 1952 (ΦΕΚ Α΄137) περί ιδρύσεως έδρας Αραβικών σπουδών (περιεχούσης Αραβικήν γλώσσαν, λογοτεχνίαν και πολιτισμόν). β) Β.Δ.20 Μαΐου /19 Ιουν.1953 (ΦΕΚ Α΄161) περί ιδρύσεως έδρας Γαλλικής Λογοτεχνίας (καταργήθη δια του άρθρ.3 του κατωτ. Νομ. 3107/1954). γ) Β.Δ. 27 Φεβρ./24 Μαρτ.1954 (ΦΕΚ Α΄50)περί ιδρύσεως έδρας Αμερικανικής Λογοτεχνίας. δ) Β.Δ. 9/20 Φεβρ.1958 (ΦΕΚ Α΄24) περί ιδρύσεως έδρας Ιταλικής Γλώσσης και Φιλολογίας. ε) Β.Δ. 12 Ιουν. /24 Ιουλ.1959 (ΦΕΚ Α΄146) περί ιδρύσεως έδρας Γερμανικής γλώσσης και Φιλολογίας. Άρθρ.3.-Πάντες οι φοιτηταί του Πανεπιστημίου Αθηνών δικαιούνται να παρακολουθώσι τα μαθήματα οιασδήποτε των διδασκομένων εν αυτώ ξένων λογοτεχνιών, δυνάμενοι μετά το πέρας της ακροάσεώς των να λαμβάνωσι, κατόπιν ευδοκίμων εξετάσεων, κανονιζομένων δια Β.Δ/τος, τίτλον σπουδών, παρέχοντα αυτοίς το δικαίωμα του διορισμού κατά τας κειμένας διατάξεις εις δημοσίας θέσεις καθηγητών της οικείας ξένης γλώσσης. Οι επιθυμούντες να λάβωσι τοιούτον τίτλον σπουδών, υποχρεούνται εκ παραλλήλου να παρακολουθώσι τα μαθήματα παρά αντιστοίχω ξένη Σχολή, ή να κατέχωσι την ξένην γλώσσαν οπότε υποβάλλονται εις ειδικήν εξέτασιν κατ’ αίτησίν των, καθ’ α Β.Δ/μα θέλει ορίση δι’ αμφοτέρας τας περιπτώσεις. Άρθρ.4.-Δια Β.Δ/των, προκαλουμένων υπό  των Υπουργών Εξωτερικών και Θρησκευμάτων  και Εθνικής Παιδείας θέλουσι ορισθή τα καθήκοντα και δικαιώματα των αλλοδαπών καθηγητών των ξένων λογοτεχνιών, αι λοιπαί σχέσεις αυτών προς το Πανεπιστήμιον Αθηνών, τα διδακτέα παρ’ αυτών μαθήματα, ο τρόπος και η ισχύς   της    βαθμολογίας   αυτών,  ο  τρόπος τωνεξετάσεων των Φοιτητών, ως και πάσα σχετική λεπτομέρεια προς εκτέλεσιν του παρόντος, ούτινος η ισχύς άρχεται από της δημοσιεύσεώς του εν τη Εφημερίδι της Κυβερνήσεως. Σελ.213 Φιλοσοφική Σχολή Παν/μίου Αθηνών 31.Β.ι.1 